АҞӘА, жәабран 26 - Sputnik. Венесуела ахада Николас Мадуро аҳәамҭа ҟаиҵеит ЕАА Латынтәи Америка аибашьра хнартыр аҭахуп ҳәа. Абри атәы аанацҳауеит РИА Новости ателеканал ABC News адыррақәа ҵаҵӷәыс иганы.
"Еиду аштатқәа акризис аԥҵара рыгәҭакуп, нас уи мзызс иҟаҵаны Венесуела ампыҵахаларазы. Дара Латынтәи Америка аибашьрамца дырцыхцыхуеит", - ҳәа иҳәеит Мадуро.
Венесуела ахада игәаанагарала ЕАА иагәҭаку венесуелатәи анефҭ ампыҵахалароуп. Уи азы аибашьрагьы мап ацәнакуам.
Ажьырныҳәа 21 рзы Венесуела иахьатәи ахада Николас Мадуро иҿагыланы Каракас ақәгыларақәа ирылагеит. Апарламент аспикер Хуан Гуаидо ажьырныҳәа 23 рзы атәыла ахадас ихы рылеиҳәеит.
Гуаидо истатус адгылара арҭеит: ЕАА, Канада, Аргентина, Бразилиа, Чили, Колумбиа, Коста-Рика, Гватемала, Гондурас, Панама, Парагваи, Перу, Қырҭтәыла.
Урыстәыла Мадуро адгылара инаҭоит аконституциатә шьаҭа зманы иҟоу атәыла ахадак иҳасаб ала.
Европатәи атәылақәа зеижә: Испаниа, Португалиа, Германиа, Великобританиа, Даниа, Нидерланды, Франциа, Венгриа, Австриа, Финлиандиа, Бельгиа, Лиуксембург, Чехиа, Латвиа, Литва, Естониа, Польша, Швециа, Хорватиа, Македониа, Румыниа жәабран 4 рзы рнапы еицаҵарҩит адеклорациа, иазгәарҭеит Хуан Гуаидо аамҭалатәи Венесуела ахада ҳәа дшазхарҵо азы.